Það hefur ekki farið framhjá landsmönnum að þjónusta hefur oft verið minnkuð töluvert á flugvöllum landsins og það hefur ekki heldur farið framhjá flugfélögum sem fljúga um íslenska flugstjórnarsvæðið og þurft hafa að taka á sig sveig framhjá íslenska flugstjórnarsvæðinu með tilheyrandi aukinni eldsneytisnotkun , til þess að hægt væri að minnka álag um íslenska flugstjórnarsvæðið . “ Isavia viti þó af þeirri manneklu sem sé í röðum flugumferðarstjóra . Tvær meginorsakir séu fyrir henni , annars vegar hafi aukning á flugi verið gríðarlega hröð og hraðari en nokkrar spár gerðu ráð fyrir . „ Hins vegar er það vegna þess að þó nokkuð margir úr stórum hópi nema í flugumferðarstjórn náðu ekki að klára námið og datt því stór hluti eins árgangs út . Nú eru yfir 30 nemar í þjálfun og munu þeir sem klára þá þjálfun bætast í hóp flugumferðarstjóra á næstu 12 til 18 , “ segir hann . „ Vegna yfirvinnubanns sem var hluti af verkfallsaðgerðum flugumferðarstjóra hefur námið þó tafist eitthvað , til dæmis hefðu nokkrir nemanna nú þegar verið búnir að hefja störf sem flugumferðarstjórar ef bannið hefði ekki verið sett á . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .